'''Afgår til Dardanellerne og via Konstantinopel til Alexandria''' <br />
Orlogsskibet ''Grønland,'' der afgik fra København [[7. januar]] [[1761]], førte ekspeditionen til strædet ved [[Dardanellerne]], hvorfra den begav sig til [[Istanbul#Konstantinopel|Konstantinopel]] og på et handelsskib nåede [[Alexandria]]. <br />
'''Nedreegypten og Sinai-halvøen''' <br />
I Nedre[[egypten]] og på [[Sinai-halvøen]] foretog den betydelige arkæologiske og fysiske undersøgelser indtil september [[1762]], da den indskibede sig i [[Suez]] for at nå Sydarabien. Her landede den i [[Loheia]] <!--  Loheia (Lohaja), Hafenstadt in der arab. Landschaft Jemen, auf einer Landzunge ... ---> [[29. december]] og rejste over land til [[Mokka]]. <br />
'''Mokka, hvor van Haven dør''' <br />
Men medlemmernes sundhed var allerede nedbrudt; van Haven, der synes at have savnet energi og videnskabelig sans, døde af malaria i Mokka, og Forskål, der havde udført et stort [[Botanik|botanisk]] arbejde, bukkede ligeledes under for malaria på vejen til [[Sana'a|Sanâ]], Jemens hovedstad. Fra dette øjeblik var Niebuhr, der også var syg, men overlevede, ekspeditionens eneste aktive videnskabsmand. <br />
'''Med skib fra Jemen mod Bombay – Baurenfeind og Cramer dør''' <br />
I otte måneder gennemforskede han en stor del af Jemen, havde gentagne gange foretræde hos Imanen af Sanâ, og højst ugerne indskibede han sig [[23. august]] [[1763]] i Mokka for at nå Bombay. På overrejsen døde Baurenfeind og kort efter tillige dr. Cramer. <br />
'''Bombay og tilbage til "Persepolis' pragtfulde ruiner"''' <br />
Niebuhr stod nu ene med en svensk tjener og følte sig så svag, at han tit opgav ethvert håb om at gense hjemmet, men ikke des mindre fandt han kraft og lejlighed til at undersøge ruinerne i [[Elephanta]], og efter et 14 måneders ophold i Bombay, nu kaldet [[Mumbai]], afsejlede han atter til Arabien, landede i [[Muscat|Maskat]], [[Oman]]s hovedstad, og nåede herfra over Bender Buschir og Schiras/Schiraz til [[Persepolis]]' pragtfulde ruiner, der fængslede ham i det meste af en måned og for ham selv blev glanspunktet under hele rejsen.
Historie Kartografi